CELEX: 32019D2167
Language: bg
Date: 2019-12-17 00:00:00
Title: Решение за изпълнение (ЕС) 2019/2167 на Комисията от 17 декември 2019 година за одобряване на стратегическия план за мрежата във връзка с мрежовите функции за управление на въздушното движение в единното европейско небе за периода 2020—2029 г.

18.12.2019   
               
               
                  BG
               
               
                  Официален вестник на Европейския съюз
               
               
                  L 328/89
               
            
         РЕШЕНИЕ ЗА ИЗПЪЛНЕНИЕ (ЕС) 2019/2167 НА КОМИСИЯТА
         от 17 декември 2019 година
         за одобряване на стратегическия план за мрежата във връзка с мрежовите функции за управление на въздушното движение в единното европейско небе за периода 2020—2029 г.
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 551/2004 на Европейския парламент и на Съвета от 10 март 2004 г. относно организацията и използването на въздушното пространство в единното европейско небе (Регламент за въздушното пространство) (1), и по-специално член 6, параграф 4 от него,
         като има предвид, че:
         
                     (1)
                  
                  
                     Регламент (ЕС) № 677/2011 на Комисията (2) и Регламент за изпълнение (ЕС) 2019/123 на Комисията (3) постановяват, че управителният орган на мрежата, определен в съответствие със същите регламенти, е длъжен да изготвя и да актуализира редовно стратегическия план за мрежата.
                  
               
                     (2)
                  
                  
                     Съгласно Регламент (ЕС) № 677/2011 и Регламент за изпълнение (ЕС) 2019/123 стратегическият план за мрежата се утвърждава от управителния съвет на мрежата, след което подлежи на приемане от Комисията.
                  
               
                     (3)
                  
                  
                     На 27 юни 2019 г. управителният съвет на мрежата утвърди стратегическия план за мрежата за периода 2020—2029 г. Този период е съобразен със съответните референтни периоди и обхваща периода, за който е определен управителният орган на мрежата.
                  
               
                     (4)
                  
                  
                     Стратегическият план за мрежата следва да бъде одобрен.
                  
               
                     (5)
                  
                  
                     Настоящото решение следва да влезе в сила по спешност преди началото на периода, обхванат от стратегическия план за мрежата.
                  
               
                     (6)
                  
                  
                     Мерките, предвидени в настоящото решение, са в съответствие със становището на Комитета за единно небе, създаден по силата на член 5 от Регламент (ЕО) № 549/2004 на Европейския парламент и на Съвета (4),
                  
               ПРИЕ НАСТОЯЩОТО РЕШЕНИЕ:
         
            Член 1
            Стратегическият план за мрежата за периода 2020—2029 г., утвърден от управителния съвет на мрежата на 27 юни 2019 г. (5) на 25-ото му заседание, се одобрява.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
            
         
         
            Съставено в Брюксел на 17 декември 2019 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 96, 31.3.2004 г., стр. 20.
         
            (2)  Регламент (ЕС) № 677/2011 на Комисията от 7 юли 2011 г. за определяне на подробни правила за прилагане на мрежовите функции за управление на въздушното движение (УВД) и за изменение на Регламент (ЕС) № 691/2010 (ОВ L 185, 15.7.2011 г., стр. 1).
         
            (3)  Регламент за изпълнение (ЕС) 2019/123 на Комисията от 24 януари 2019 г. за определяне на подробни правила за прилагане на мрежовите функции за управление на въздушното движение (УВД) и за отмяна на Регламент (ЕС) № 677/2011 на Комисията (ОВ L 28, 31.1.2019 г., стр. 1).
         
            (4)  Регламент (ЕО) № 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (рамков регламент) (ОВ L 96, 31.3.2004 г., стр. 1).
         
            (5)  Стратегически план за мрежата във връзка с мрежовите функции за управление на въздушното движение в единното европейско небе за периода 2020—2029 г., публикуван като документ NMB/19/25/7 на уебсайта на управителния орган на мрежата: https://www.eurocontrol.int/network-manager#key-documents